stanford-oval/wikipedia huggingface dataset:
Agía Marína (saari)

| --- | --- |
Muut nimet:  Amargianí (Αµαργιανή), Prásino (Πράσινο)
Sijainti:  36°45′13″N, 21°44′26″E, Pýlos-Néstoras Messenia, Peloponnesos Kreikka
Saariryhmä:  Oinoússes, Jooniansaaret
Pinta-ala:  0,495 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Agía Marína (kreik. Αγία Μαρίνα) eli Amargianí (Αµαργιανή) on pieni Kreikan saari, joka kuuluu Jooniansaarten saariryhmään ja tarkemmin Oinoússeen saariin. Saaren pinta-ala on noin 0,495 neliökilometriä ja se on asumaton (vuonna 2011). Hallinnollisesti Agía Marína kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen.
Agía Marína sijaitsee Joonianmeressä Peloponnesoksen niemimaan lounaisrannikolla Sapiéntzan ja Schízan saarten välissä. Historiassa se on tunnettu myös nimellä Prásino (Πράσινο, ”Vihreä”). Agía Marína on Natura 2000 -aluetta yhdessä Sapiéntzan ja Schízan kanssa. Saaren kasvusto on matalaa ja tiheää. Keskiosissa korkeimmalla kohdalla kasvaa mäntypuita ja oliivipuita. Saari on nimetty Pyhän Marinan eli Pyhän Margareetan ja saarella olevan tälle omistetun kirkon mukaan.
A. E. Housman

| A>  E. Housman |
| --- | --- |
 Alfred Edward Housman
Henkilötiedot
Syntynyt: 26. maaliskuuta 1859 Fockbury, Worcestershire, Englanti
Kuollut: 30. huhtikuuta 1936 (77 vuotta) Cambridge, Englanti
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Housmanin patsas Bromsgrovessa
Alfred Edward (A. E.) Housman (26. maaliskuuta 1859 Fockbury, Worcestershire, Englanti – 30. huhtikuuta 1936 Cambridge, Englanti) oli englantilainen runoilija ja antiikintutkija. Hänen kokoelmiaan on muun muassa A Shropshire Lad. Hän keskeytti opinnot Oxfordissa vaikka oli lahjakas latinisti. Hän sai nimityksen 1892 Lontoon yliopiston latinan kielen professoriksi ja 1911 Cambridgen yliopistoon samaan virkaan.
Housmanin runotuotanto oli suppea, mutta saanut paljon lukijoita. Englannin maaseudulle sijoittuvien runojen tunnelma on kansanlaulumainen, surumielinen ja pessimistinen, tavalla johon kuka tahansa voi samastua.
Housmanin veli Laurence Housman kirjoitti 1942 esseen tämän homoseksuaalisuudesta mutta edellytti, ettei esseetä saa julkaista 25 vuoteen. Sen ja muuta aineistoa hän lahjoitti British Museumiin.
Elämä

A. E. Housman syntyi Fockburyssä Worcestershiressa esikoiseksi seitsemän lapsen keskiluokkaiseen perheeseen. Hänen isänsä Edward Housman toimi juristina ja äiti Sarah (o.s. Williams) edusti pojalleen esikuvaa. Äiti kuoli syöpään 1871 Housmanin ollessa kaksitoistavuotias. Tämä aiheutti Housmanin perheessä kireyttä isän ajautuessa alkoholismiin ja taloudellisiin ongelmiin.
Housman opiskeli King Edward's Schoolissa ja myöhemmin Bromsgrove Grammar School of King Edward VI:ssa (nyt Bromsgrove School). Saatuaan stipendin hän pääsi St John's Collegeen opiskelemaan Literae Humaniores-kurssille. Opiskeluja osaltaan häiritsi epäonninen rakastuminen kanssaopiskelijaan Moses Jacksoniin ja isän kuolema, minkä vuoksi Housman reputti tenteissä.
Oxfordin jälkeen Housman toimi toimistovirkailijana.
Vuonna 1896 A. E. Housman julkaisi omakustanteisesti kokoelmansa A Shropshire Lad useiden kustantamoiden ensin torjuttua runot. Teosten pääteemoja ovat kuolema ja ihmisen kuolevaisuus, jotka saavat taustalleen seesteisen maalaismaiseman. Vuonna 1922 hän julkaisi viimeisen teoksensa Last Poems. Housman kuoli 30. huhtikuuta 1936, 77-vuotiaana.
Suomennettuja runoja

Teoksessa Tuhat laulujen vuotta : valikoima länsimaista lyriikkaa (WSOY 1957, 1974, 2004) on kaksi Aale Tynnin suomentamaa Housmanin runoa:
Kastanja soihtujansa pudottaa (kokoelmasta Last Poems XI)
Olin kaksikymmentäyksi (kokoelmasta A Shropshire Lad XIII)
Aija Puurtinen

Aija Puurtinen vuonna 2011
Aija Tuulia Puurtinen (s. 1959 Juva) on suomalainen muusikko, joka on tullut tunnetuksi Honey B and the T-Bones -yhtyeen laulaja-basistina. Yhtyeen kitaristi Esa Kuloniemi on Puurtisen aviomies.
Puurtinen on levyttänyt myös omalla nimellään sooloartistina. Hän on myös antanut äänen KLF-yhtyeen Bill Drummondin 1996–1997 luomalle fiktiiviselle Kristina Bruuk -nimiselle hahmolle. Puurtinen on myös keikkaillut  Aija Puurtinen ja Outo Voima -kokoonpanolla Aija Puurtinen (laulu), Jouko Kyhälä (huuliharppu, harmoni, melodika), Jaakko Lukkarinen (rummut ja perkussiot), Pekka Lehti (kontrabasso) ja Hanna Shemeikka (taustalaulu) sekä vieraillut laulajana muun muassa UMO:ssa. Puurtinen on säveltänyt musiikkia myös nykymusiikkiyhtye Zagros Ensemblelle sekä sopraano Piia Komsille. Aija Puurtinen & Brooklynin satu -yhtye on julkaissut kaksi finglishinkielistä albumia, joista uudempi Lännen maata julkaistiin 2019. Vuonna 2020 Puurtinen perusti yhdessä Seppo Kantosen kanssa yhtyeen Le Groupe De Puurtinen & Kantonen.
Puurtinen on valmistunut Sibelius-Akatemiasta musiikin maisteriksi vuonna 1991 ja musiikin tohtoriksi 2010. Taiteellinen tohtorintutkinto, jonka kirjallisen työn otsikko oli Circulus cantoris – Circuitio musicae (Laulajan ympyrä – musiikin kiertokulku), tarkastettiin 13. helmikuuta 2010, ja se on ensimmäinen pop-musiikin alalla. Hän on toiminut opettajana muun muassa Sibelius-Akatemiassa, Joensuun konservatoriossa, Svenska Teaternissa, Teatterikorkeakoulussa ja Helsingin Pop & Jazz Konservatoriossa.
Puurtinen on Honey B and the T -Bones -yhtyeen tuotannon sekä soolotuotannon lisäksi vieraillut useampien artistien levyillä.
Puurtinen on säveltänyt myös muun muassa tanssiesityksille sekä muille artisteille.
Aija Puurtinen ei ole sukua säveltäjä ja kapellimestari Matti Puurtiselle.
Soolotuotanto

Untuvaa ja lasimurskaa (1995)
Sähköinen Silmä (1998)
Redlight (2010)
Brooklynin satu (2015)
Keltaisen talon ullakko (2018)
Lännen maata (2019)
Yhtä kaikki, Sininen-Punainen (2020)
Aiheesta muualla

Kuvia tai muita tiedostoja aiheesta Aija Puurtinen Wikimedia Commonsissa
Minna Rautiainen: Moniulotteinen Aija Puurtinen säveltää tunnelmia ja leikkii sointiväreillä (Arkistoitu – Internet Archive)(Muusikko online 3/98)
Aija Puurtisen sävellystuotanto Suomen äänitearkistossa (1901–1999)
Aija Puurtisen sanoitustuotanto Suomen äänitearkistossa (1901–1999)
Aleksandar Pavlović

Aleksandar Pavlović -nimisiä henkilöitä ovat:
Aleksandar Pavlović, Sasha Pavlović (s. 1983), montenegrolainen koripalloilija
Aleksandar Pavlović (s. 2004), saksalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksandar Pavlović”, voi hakea sivunnimihaulla, laajalla sivunnimihaulla tai tekstihaulla.
Afrikanjassanat

| Afrikanjassanat |
| --- | --- |
 Afrikanjassana (Actophilornis africanus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Jassanat Jacanidae
Suku::  Afrikanjassanat Actophilornis  (Oberholser, 1925)
Katso myös
   Afrikanjassanat Wikispeciesissä   Afrikanjassanat Commonsissa 
Infobox OKNimi-testi OK: 
Afrikanjassanat (Actophilornis) on rantalintujen lahkoon ja jassanoiden heimoon kuuluva lintusuku. Afrikanjassanoita on kaksi lajia:
Afrikanjassana (Actophilornis africanus)
Madagaskarinjassana (Actophilornis albinucha)
Afrikanjassana

| Afrikanjassana |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Jassanat Jacanidae
Suku::  Afrikanjassanat Actophilornis
Laji::  africanus
Kaksiosainen nimi
 Actophilornis africanus  (J.F. Gmelin, 1789) 
 Afrikanjassanan esiintymisalue
Katso myös
   Afrikanjassana Wikispeciesissä   Afrikanjassana Commonsissa 
Infobox OKNimi-testi OKIUCN-testi OK: 
Afrikanjassana (Actophilornis africanus) on afrikkalainen kahlaaja. Sen elinympäristö käsittää Saharan eteläpuolisen Afrikan kosteikot, ja se puuttuu laajoilta kuivilta ja metsäisiltä aloilta. Lajin holotyypin kuvaili Johann Friedrich Gmelin Etiopiasta 1789.
Afrikanjassanan poikanen
Actophilornis africanus
Aleksandar Ranković

Aleksandar Ranković vuonna 1966.
Aleksandar Ranković (1909–1983) oli jugoslavialainen kommunistipoliitikko ja kansallisuudeltaan serbi. Hän oli Jugoslavian sisäministeri vuosina 1946–1953 sekä sotilaallisen järjestön (OZNA) ja poliittisen turvallisuuspoliisin (UDBA) päällikkö.
Ranković oli vankeudessa toimittuaan laittomassa kommunistipuolueessa 1930-luvulla. Ranković oli Politbyroon jäsen vuodesta 1940. Hän oli Gestapon kidutettavana ja vangittuna vuonna 1941. Rankovic kuului partisaanisodan aikana Titon lähipiiriin. Hän oli Titon hallituksen sisäministerinä vuosina 1946–1953. Tito nimitti Rankovićin Jugoslavian varapresidentiksi vuonna 1963. Hän pyrki kommunistipuolueen pääsihteerin virkaan vuonna 1964. Tämä koitui kuitenkin hänen kohtalokseen. Hän oli epäsuosittu turvallisuuspoliisin taustansa vuoksi. Puoluetoveri sloveeni Kardelj uhkasi, että Slovenia eroaisi koko Jugoslavian liittovaltiosta, jos Ranković hyväksyttäisiin puolueen johtoon. Tito päätti suostua Kardeljin uhkauksiin vuonna 1964. Rankovićia syytettiin vallankaappausyrityksestä Titon ulkomaan matkan aikana vuonna 1966. Kävi ilmi, että hänen johtamansa järjestö UDBA oli asentanut Titon asuntoon mikrofoneja ja järjestön jäseniä oli ylen määrin puolue- ja valtiokoneistossa. Ranković erotettiin Jugoslavian kommunistipuolueesta kesällä 1966.
A. E. Koskenniemi

Anton Einari Koskenniemi, aik. Lindgren (12. tammikuuta 1881 Padasjoki – 11. elokuuta 1957 Turku) oli suomalainen rovasti, evankelisen herätysliikkeen vaikuttaja ja Martti Lutherin teosten suomentaja.
Koskenniemen vanhemmat olivat kansakoulunopettaja Adam Lindgren ja Ida Maria Slöör. Hän pääsi ylioppilaaksi Hämeenlinnan klassillisesta lyseosta 1899 ja suoritti teologian erotutkinnon 1905 sekä pastoraalitutkinnon 1919. Koskenniemi vihittiin papiksi 1906.
Koskenniemi oli Elimäen vt. kirkkoherrana 1906 ja sitten Suomen Luterilaisen Evankeliumiyhdistyksen palveluksessa 1906–1920 matkasaarnaajana ja lähetyskoulun opettajana sekä vuosina 1907–1912 lähetyssaarnaajana Japanissa. Hän toimi Helsingin kuritushuoneen saarnaaja-apulaisena 1915–1920, Turun tuomiokirkkoseurakunnan 4. kappalaisena 1920–1923 ja Turun Martin seurakunnan kappalaisena 1923–1953. Lisäksi Koskenniemi opetti musiikin historiaa Turun Kirkkomusiikkiopistossa 1924–1928, uskontoa muutamissa Turun oppikouluissa sekä pikakirjoitusta Turun kauppaopistossa ja Turun kauppakorkeakoulussa. Koskenniemi sai rovastin arvon 1938.
Koskenniemi oli naimisissa 1906–1954 Ruth Hilja Enrothin (1882–1954) kanssa.
Toimitustöitä

Raamatun avain : raamatullinen asia- ja nimisanasto : n.s. rekisteri ; toimitti E.K-i. Suomen luth. evank.-yhdistys, Helsinki 1916
Martti Luther : Autuuden lähteillä : selityksiä vanhatestamentillisiin teksteihin. Suomen luth. evank.-yhdistys, Helsinki 1917
Suomennoksia

Arvid Hydén : Katoamatonta voimaa : esitelmä nuorille ; suomensi A. E. K. Suomen lut. evank.-yhdistys, Helsinki 1919
Arvid Hydén : Nuorten kunnia. Suomen lut. evank.-yhdistys, Helsinki 1919, 2. painos 1925
Martti Luther : Seurakunnan oikeudesta ja vallasta arvostella kaikkea oppia sekä kutsua, ottaa ja eroittaa opettajia sekä Saarnavirasta. Lutherilainen kirja- ja taidekauppa, Hämeenlinna 1924
Martti Luther : Suuri katekismus. Suomen lut. evank.-yhdistys, Helsinki 1929
Martti Luther : Pyhän Paavalin Galatalaiskirjeen selitys ; latinan kielestä suomensi A. E. Koskenniemi. Suomen Lutherilainen Evankeliumiyhdistys, Helsinki 1932, 2. painos 1957, 3. painos nimellä Galatalaiskirjeen selitys, SLEY-kirjat, Helsinki 1984, 4. painos Suomen Luther-säätiö, Helsinki 2004 (alkuteos Divi Pauli apostoli ad Romanos epistola)
Martti Luther : Kirkkopostilla 1. Suomen lut. evank.-yhdistys, Helsinki 1941, 2. painos Arkki, Helsinki 2009
Martti Luther : Kirkkopostilla 2. Suomen lut. evank.-yhdistys, Helsinki 1941, 2. painos Arkki, Helsinki 2009
Martti Luther : Kirkkopostilla 3. Suomen lut. evank.-yhdistys, Helsinki 1944, 2. painos Arkki, Helsinki 2009
Martti Luther : Vähä katekismus. Suomen lut. evank.-yhdistys, Helsinki 1947
Evankelis-luterilaisen kirkon tunnustuskirjat ; suomentanut A. E. Koskenniemi. Suomen lut. evank.-yhdistys, Helsinki 1948
Martti Luther : Iso katekismus. Avain-sarja 1. Suomen luterilainen evankeliumiyhdistys, Helsinki 1964, 2. painos SLEY-kirjat, Helsinki 1979, 3. painos 1984, 4. painos Aurinko, Helsinki 2010
Martin Luther : Sidottu ratkaisuvalta. Suomen luterilainen evankeliumiyhdistys, Helsinki 1952, olisäpainos 1982, uusi painos  Aurinko, Helsinki 2010 (alkuteos De servo arbitrio)
600-luku

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
600-luku oli vuosisata, johon kuuluivat vuodet 600–699.
Tärkeitä tapahtumia

Islamin synty – Koraani kirjoitettiin islamilaisen perimätiedon mukaan
Islam levisi Syyriaan, Persiaan, Egyptiin, Pohjois-Afrikkaan ja Keski-Aasiaan islamilaisen perimätiedon mukaan
Xuanzang matkusti Kiinasta Intiaan. Palattuaan hän käänsi buddhalaiset kirjoitukset kiinaksi.
Serbit saapuivat Balkanille ja jakautuivat kuuteen heimoon.
Ensimmäiset asukkaat saapuivat Havaijille.
Ensimmäiset keksin tapaiset leivonnaiset tehtiin.[lähde? ]
Tärkeitä henkilöitä

Muhammad (570 - 632), islamin perustaja perimätiedon mukaan
Paavi Gregorius Suuri (paavina 590-604)
Tang-dynastian keisari Taizong
Mayakuningatar K’abel
Tekniikkaa

Jalustin Persiaan Kiinasta
Šatranj, shakin edeltäjä
Ajanjaksoja

Länsi-Euroopassa ja pohjoismaissa elettiin merovingiaikaa
Aleksandar Petrović

Aleksandar Petrović -nimisiä henkilöitä ovat:
Aleksandar Petrović, kroatialainen koripallovalmentaja ja koripalloilija
Aleksandar Petrović, jugoslavialainen ohjaaja
Aleksandar "Aco" Petrović, serbialainen koripallovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksandar Petrović”, voi hakea sivunnimihaulla, laajalla sivunnimihaulla tai tekstihaulla.
Acadian piirikunta

Acadian piirikunta (engl. Acadia Parish, ransk. Paroisse de l'Acadie) on Yhdysvaltojen Louisianan osavaltiossa sijaitseva piirikunta. Sen väkiluku oli 62 045 vuonna 2019. Piirikunnan hallintokeskus on Crowleyn kaupunki. Piirikunta on perustettu vuonna 1886.
Aiheesta muualla

Kuvia tai muita tiedostoja aiheesta Acadian piirikunta Wikimedia Commonsissa
Absu

Absu
Absu oli vuosina 1991–2020 toiminut texasilainen black- ja thrash metal -yhtye.
Julkaisut

Barathrum: Visita Interiora Terrae Rectificando Invenies Occultul Lapidem (1993)
The Sun of Tiphareth (1995)
The Third Storm of Cythraul (1997)
In the Eyes of Ioldánach (EP, 1998)
Tara (2001)
Mythological Occult Metal: 1991–2001 (2005)
Absu  (2009)
Abzu (2011)
Apsu (TBA)
Jäsenet

Sir Proscriptor McGovern – Rummut, laulu, lyriikka
Vastator Terrarum - Kitara, basso, koskettimet, taustalaulu
Aethyris MacKay - Kitara, basso, koskettimet, taustalaulu
Jäsenet > Entiset jäsenet

Shaftiel – kitara, laulu (1991–2003)
Equitant Ifernain – kitara, basso (1991–2001)
Kashshapxu – kitara (2001–2003)
David Athron Mystica – kitara (1992–1993)
Black Massith – kosketinsoittimet (1992–1993)
Aino Paasonen

Aino Margareta Paasonen (4. marraskuuta 1902 Mäntyharju – 11. tammikuuta 1938 Helsinki) oli suomalainen näyttelijä.
Aino Paasosen vanhemmat olivat räätälimestari Juho Paasonen ja Amalia Paasonen. Hän aloitti näyttelijänä ensin Oulun Teatterissa 1923–1924 ja Lahden Teatterissa 1924–1925 ja oli sitten näyttelijänä Turun Työväen Teatterissa vuosina 1925–1929 ja sen jälkeen toista vuotta Turun Teatterissa. Hän teki apurahojen turvin vuonna 1928 opintomatkan Pariisiin. Paasonen joutui sairauden vuoksi olemaan vuodesta 1930 lähtien neljän vuoden ajan kokonaan pois teatterityöstä ja myöhemmin hän esiintyi enää vierailunäytöksissä. Hän kuoli tammikuussa 1938 Suomen Punaisen ristin sairaalassa Helsingissä.
Aino Paasonen oli naimisissa 1927–1934 jääkärimajuri Harry Gustafsson-Gusterin kanssa ja vuodesta 1935 kirjastonhoitaja ja kirjallisuudentutkija Niilo Paavo Virtasen kanssa.
Ahtiala (Lohja)

Ahtiala (ruots. Aktilaby) on kylä Lohjan Lohjansaaressa Uudellamaalla. Kylässä sijaitsee esimerkiksi Ahtialan kartano, sekä Saima Harmajan perheen kesäkoti Heimo. Alueen postinumero on 08800.
Ahtialassa Ahtialan salmessa sijaitsee myös vedenottamo, josta otetaan vettä Kirkniemen paperitehtaalle.
Aino Nurmi

Aino Nurmi (s. 9. joulukuuta 1997) on suomalainen jalkapalloilija, pelipaikaltaan puolustaja. Hän on edustanut Liigassa espoolaista FC Honkaa kausina 2016–2017 ja kaudesta 2019 alkaen. Hän on ennen kauden 2022 päätteeksi pelannut Liigassa 46 ottelua.
Al Secord

| Al Secord |
| --- | --- |

Henkilötiedot
Syntynyt: 3. maaliskuuta 1958 (ikä 66) Sudbury, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  93 kg
Pelaajaura
Pääsarjaura:  1978–1990
Seurat:  Boston Bruins (NHL) Chicago Black Hawks (NHL) Toronto Maple Leafs (NHL) Philadelphia Flyers
NHL-varaus:  16. varaus, 1978 Boston Bruins
Al William Secord (s. 3. maaliskuuta 1958 Sudbury, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä.
Ura

Ennen NHL-uraansa Secord pelasi OMJHL-liigassa Hamilton Fincupsissa ja voitti kaudella 1975–1976 Memorial Cupin. Boston Bruins varasi Secordin vuoden 1978 NHL:n varaustilaisuudessa ensimmäisellä kierroksella varausvuorolla 16.
Secord teki debyyttinsä NHL:ssä kaudella 1978–1979. Hän teki ensimmäisellä kaudellaan NHL:ssä 71:ssä ottelussa tehopisteet 16+7=23. Secord pelasi Bostonissa kaksi ja puoli kautta ennen kuin hänet kaupattiin 18. joulukuuta 1980 Chicago Black Hawksiin vaihdossa puolustaja Mike O'Connelliin. Secord pelasi Chicagossa kuusi kautta ja teki kaudella 1982–1983 runkosarjassa 54 maalia. Hän pelasi NHL:n tähdistöottelussa vuosina 1982 ja 1983.
Secord kaupattiin 3. syyskuuta 1987 Toronto Maple Leafsiin yhdessä Ed Olczykin kanssa vaihdossa Rick Vaiveen, Steve Thomasiin ja Bob McGilliin. Secord pelasi Torontossa puolitoista kautta ennen siirtymistään Philadelphia Flyersiin vaihdossa viidennen kierroksen varausvuoroon vuoden 1989 NHL:n varaustilaisuudessa. Yhden Philadelphian kauden jälkeen Secord palasi vuodeksi Chicago Blackhawksiin, jossa pelasi viimeisen kautensa NHL:ssä.
Neljän kauden pelaamattomuuden jälkeen Secord teki paluun pelikentille kaudella 1994–1995 IHL:n Chicago Wolvesissa.  Hän pelasi Wolvesissa kaudet 1994–1996 ennen kuin lopetti lopullisesti uransa.
Nykyään Secord toimii liikennelentäjänä United Airlinesilla ja asuu Southlaken kaupungissa Teksasissa. Hänellä on kolme lasta.
Abandon Ship

| Abandon Ship Knife Party |
| --- | --- | --- |

Studioalbumin tiedot
 Äänitetty : syyskuu 2013 – heinäkuu 2014
 Julkaistu: 7. marraskuuta 2014 iTunes   24. marraskuuta 2014 (Virallinen julkaisu)
 Tuottaja(t): Rob Swire, Gareth McGrillen
 Tyylilaji: EDM
 Kesto: 55.36
 Levy-yhtiö: EarStorm, Big Beat
Listasijoitukset
  Billboard 200: 54.
Knife Partyn muut julkaisut
| Haunted House 2013 | Abandon Ship 2014 | Trigger Warning 2015 |
Singlet albumilta Abandon Ship
 ”Resistance” Julkaistu: 31. elokuuta 2014  ”Begin Again” Julkaistu: 23. syyskuuta 2014  ”Boss Mode” Julkaistu: 27. syyskuuta 2014
Abandon Ship australialaisen electro house duo Knife Partyn debyyttialbumi. Se julkaistiin 24. marraskuuta 2014 levymerkeillä Earstorm Records ja Big Beat Records. Albumilta on julkaistu singlet "Resistance", "Begin Again" ja "Boss Mode".
Kappaleet

Kaikki kappaleet säv. ja san. Rob Swire ja Gareth McGrillen paitsi kappaleissa "Superstar" mukana Bryn Christopher ja "EDM Trend Machine" mukana Richard Boardman ja Simon Aldred.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Reconnect | 1.38 |  |  |  |  |  |  |  |
| 2. | Resistance | 5.13 |  |  |  |  |  |  |  |
| 3. | Boss Mode | 3.47 |  |  |  |  |  |  |  |
| 4. | EDM Trend Machine | 5.05 |  |  |  |  |  |  |  |
| 5. | 404 | 4.58 |  |  |  |  |  |  |  |
| 6. | Begin Again | 5.55 |  |  |  |  |  |  |  |
| 7. | Give It Up | 4.11 |  |  |  |  |  |  |  |
| 8. | D.I.M.H. | 5.46 |  |  |  |  |  |  |  |
| 9. | Micropenis | 5.32 |  |  |  |  |  |  |  |
| 10. | Superstar | 4.15 |  |  |  |  |  |  |  |
| 11. | Red Dawn | 6.07 |  |  |  |  |  |  |  |
| 12. | Kaleidoscope | 4.00 |  |  |  |  |  |  |  |
Arvostelut

Allmusic:
Alektor

Alektor oli kreikkalaisessa mytologiassa Argoksen kuningas ja Anaksagoraan poika. Hänellä oli poika, Ifis, joka seurasi häntä valtaistuimelle hänen kuolemansa jälkeen.
Alekto

Orestes erinysten takaa-ajamana, taiteilija William-Adolphe Bouguereaun näkemyksen mukaan (1862)
Alekto (m.kreik. Ἀληκτώ), leppymätön, on kreikkalaisessa mytologiassa yksi kolmesta erinyksestä eli kostottaresta. Hesiodoksen mukaan hän on saanut alkunsa veritipoista, jotka syntyivät Kronoksen kuohitessa sirpillä isänsä Uranoksen. Hänen sisarensa ovat Megaira ja Teisifone.
Alekton tehtävänä oli rangaista moraalirikkomuksista, kuten vihasta, toisia ihmisiä kohtaan. Hänet mainitaan Vergiliuksen teoksessa Aeneis ja Danten Jumalaisessa näytelmässä.
Aiju Salminen

Aiju Salminen (s. 1979 Jyväskylä) on suomalainen kuvittaja, sarjakuvapiirtäjä, animaatio-ohjaaja ja kuvataiteilija.
Salminen valmistui Turun taideakatemian animaation koulutusohjelmasta vuonna 2005. Hänen piirrosanimaationsa Karaoke voitti vuonna 2004 pääpalkinnon Arktisen upeeta -elokuvafestivaaleilla. Vuonna 2003 hän sai samoilla festivaaleilla kunniamaininnan animaatiosta Treevil.
Salminen on kuvittanut muun muassa lasten- ja nuortenkirjoja. Vuonna 2015 Tittamari Marttisen kirjoittama ja Salmisen kuvittama lastenkirja Ikioma perheeni sai Arvid Lydecken -palkinnon.
Helsingin Sanomat julkaisi Salmisen Potaatit-sarjakuvaa Nyt-liitteessä kaksi vuotta. Ne julkaistiin samannimisenä albumina vuonna 2010. Salmisen sarjakuvia on julkaistu myös Ylen verkkosivuilla sekä Voima- ja Lehtiset-lehdissä. Vuonna 2008 Salminen tuurasi Jubaa Viivin ja Wagnerin piirtäjänä tämän sairauslomalla. Hän on myös värittänyt samaa sarjakuvaa aiemmin.
Salminen toimi aiemmin verkkotaidegalleria Tabulalandin galleristina ja kuraattorina. sekä Kotka Art -taidetapahtuman kuraattorina.
Tuotanto > Kirjat

Tittamari Marttinen: Kassu vauhdissa.  (Kuvitus: Aiju Salminen)  Kärkölä:  Pieni Karhu, 2006.  ISBN 952-5321-29-0.
Tittamari Marttinen: Välituntirakkautta: 13 tarinaa rakkaudesta.  (Kuvitus: Aiju Salminen)  Kärkölä:  Pieni Karhu, 2007.  ISBN 978-952-5321-41-8.
Potaatit.  Turku:  Sammakko, 2010.  ISBN 978-952-483-134-5.
Tittamari Marttinen: Ikioma perheeni.  (Kuvitus: Aiju Salminen)  Kärkölä:  Pieni Karhu, 2014.  ISBN 978-952-5321-92-0.
Kirste Aikio,  Esa Salminen,  Suvi West: Märät Säpikkäät.  (Kuvitus: Aiju Salminen)  WSOY / Johnny Kniga, 2013.  ISBN 9789510399545.
Laura Haarala, Hanna Kauppinen, Aiju Salminen: Bändin käsikirja.  Into, 2018.  ISBN 978-952-264-933-1.
Timo Kalevi Forss, Aiju Salminen: Mitä on punk?.  Rosebud, 2018.  ISBN 978-952-7313-03-9.